Sittax-il elf terminu mediku nqalbu mil-Ingliż għall-Malti fi proġett li kien parti mill-istudju ta’ 4 studenti fil-kors biex jiggradwaw bħala spiżjara. “Ma teżistix kelma bil-Malti” . . . frażi komuni li tisma’ speċjalment dwar kliem tekniku jew termini użati f’oqsma partikultari mingħajr ma jirrikorru għal dizzjunarju biex isibu l-kelma bil-Malti għal dik bl-Ingliż. Minn issa dawk kollha li jaħdmu fil-qasam mediku jistgħu jagħmlu l-istess għall-kliem li jużaw fil-lingwaġġ ta’ kuljum. Dan wara li erba’ studenti li studjaw jew qed isegwu l-kors ta’ spiżjara, bħala parti mit-teżi tagħhom, ħadmu separatament biex qalbu 16,000 terminu mediku mil-Ingliż għall-Malti. Il-proġett inħadem fuq medda ta’ għaxar snin. Dan id-dizzjunarju ta’ termini mediċi se jingħaqad mad-dizzjunarji mis-sensiela ta’ Aquilina. Storja: David Bonello